Ur mitin, Laurance Cousin, èl nen devoé quet guélet é verh é tonnét ér mæs èl de gustum, e yas dhi galhuein idan en dreguey-hont é péh léh en hi devoé vennet canderhel de  monnèt de gousquet. Ne rescondas quet dehou. Ean e yas enta nezé én hé hoignellig-memb, hag hi havas marhue ar hé gulé groeit a vrinsad-coèd. Marhuet hi devoé é pedein. En Eutru-Doué en devoé hi galhuet dré hé hanhue, guet er gonz douss-men e rejoeissou de virhuiquin jamæs en inéanneu santel : Veni, columba mea… Deit, me holom, hag hi hé devoé arsaùet a souffrein.